Vaio. VAIO — 2014-yilgacha Sony kompaniyasiga tegishli boʻlgan maishiy elektronika, noutbuklar va shaxsiy kompyuterlar brendi. Brend keyinchalik „Japan Industrial Partners“ kompaniyasiga sotilgan. VAIO soʻzi dastlab „"Video Audio Integrated Operation"“ soʻzining qisqartmasi edi, ammo bu talqini 2008-yilda „"Visual Audio Intelligence Organizer"“ ga oʻzgartiriladi. Shtab-kvartirasi Nagano prefekturasining Azumino shahrida joylashgan. VAIO 1996-yilda taqdim etilgan, dastlabki Sony brendi boʻlib. 2014-yil fevral oyida Sony oʻzining mobil qurilmalarga eʼtibor qaratish uchun qayta qurish harakatlari doirasida „"Japan Industrial Partners"“ investitsiya firmasi bilan VAIO Corporation Inc, maxsus maqsadli kompaniyasini yaratadi. Sony hozirda Amerika Qoʻshma Shtatlari, Yaponiya, Hindiston va Braziliyada kompyuterlar sotadigan va boshqa mintaqalarda eksklyuziv marketing shartnomalarini qoʻllab-quvvatlaydigan yangi mustaqil kompaniyada oʻzining kichik ulushini saqlab qolgan. Sony hali ham VAIO brendi va logotipi uchun intellektual mulk muallifligi huquqlariga ega. Etimologiyasi. VAIO Dastlab Video Audio Integrated Operation soʻzlarining qisqartmasi boʻlgan, bu soʻzlar brendning 10 yilligini nishonlash uchun 2008-yilda Visual Audio Intelligent Organizerga oʻzgartirilgan. Logotip VAIO kompyuterlarining ilk namunasi bilan bir qatorda Tokiodagi Sony Ijodiy markazi mahsulot dizayni boʻyicha nazoratchisi Teiyu Goto tomonidan ishlab chiqilgan. U logotip va qisqartmaga juda koʻp maʼnolarni kiritgan. Bundan tashqari, logotip „VA“ ni sinus toʻlqini va „IO“ ni ikkilik raqamlar 1 va 0 kabi qilib ishlangan, bu kombinatsiya analog va raqamli signallarning birlashuvini ifodalaydi. Baʼzi VAIO modellarining ishga tushirilganda chiqaradigan musiqa ovozi VAIO harflarini yozish uchun telefon klaviaturasini bosganda hosil boʻlgan ohangdan kelib chiqqan. Rivojlanish Tarixi. Sony kompaniyasining bir qismi sifatida. Sony 1980-yillarda MSX asosidagi HitBit computers kabi kompyuterlarni asosan Yaponiya bozori uchun ishlab chiqargan boʻlsada, kompaniya 1990-yillarning boshlarida shaxsiy kompyuterlar ishlabchiqarishdan voz kechadi. Oʻsha paytdagi yangi VAIO brendi ostida Sonyning jahon shaxsiy kompyuterlar bozoriga qayta kirishi 1996-yildan boshlangan. Sony kompaniyasining oʻsha paytdagi prezidenti Nobuyuki Idei „oddiy shaxsiy kompyuter yaratishdan maʼno yoʻq“ deb hisoblagan, shuning uchun VAIO tarkibi Audio Vizual (VAIO nomidan koʻrinib turganidek), portativlik va dizaynga eʼtibor qaratish kerak boʻlgan. PCV-90 1996-yilda taqdim etilgan birinchi ish stoli seriyasi boʻlib, yangi foydalanuvchilar uchun yangilik sifatida 3D grafik interfeys bilan ishlab chiqarilgan. Birinchi VAIO noutbuklari 1997-yilda toʻrt panelli magniyli korpusidan yasalgan 2000 AQSh dollarilik PCG-505 „SuperSlim“ modeli bilan paydo boʻladi. VisualFlow 1990-yillarning oxiri va 2000-yillarning boshlarida Sony VAIO kompyuterlari bilan tarqatilgan Sony dasturi edi. 2001-yilda Stiv Jobs Sony rahbarlariga MacOS operatsion tizimida ishlaydigan Vaio kompyuterini taqdim etadi va sonyga hamkorlik qilish imkoniyatini taklif qiladi. Sony kompaniyasining Vaio jamoasi oxir-oqibat „resurslarni taqsimlash“ deb hisoblagan taklifni rad etgan, chunki Windows asosidagi premium kompyuter brendining mashhurligi oshib borayotgan edi. Sony Vaio-ning keyingi dizaynlari kompyuterlar sotuvi past boʻlgan davrda chiqarilgan va magnitlangan stendlar va butunlay alohida klaviatura bilan yaratilgan Vaio Tap kabi innovatsiyalarga ega modellarni oʻz ichiga olgan. Sonyning quyi tashkeloti. 2014-yil 4-fevralda Sony yomon savdo tufayli Vaio kompyuter biznesini sotishini eʼlon qiladi. 2014-yilning mart oyida Yaponiya sanoat hamkorlari VAIO boʻlimining 95 % ulushini sotib olganini eʼlon qilinadi. Savdo 2014-yil 1-iyulda yopildi; xuddi shu kuni kompaniya VAIO Fit va Pro liniyalarida yangilangan yozuvlarni eʼlon qiladi. Qayta ishlab chiqarilgan mahsulotlar dastlab Yaponiyada, keyinroq Braziliyada tarqatildi. 2015-yil avgust oyida Vaio Braziliya va Qoʻshma Shtatlardan boshlab xalqaro bozorlarga qayta kirish rejalarini eʼlon qilgan. Vaio bosh direktori Yoshimi Ota kompaniya oʻz segmentlarida yuqori darajadagi mahsulotlarga koʻproq eʼtibor qaratishni rejalashtirganini takitlab oʻtadi. Canvas Z plansheti AQShda 2015-yil 5-oktabrda Microsoft Store va Vaio veb-sayti orqali chiqariladi. 2015-yil 16-oktyabrda Vaio oʻz mahsulotlarini Braziliyada mahalliy ishlab chiqaruvchi Positivo Informática bilan hamkorlikda ishlab chiqarishga rozi boʻladi. 2016-yil 2-fevralda Vaio Windows 10 smartfonini taqdim etishini eʼlon qiladi. Shuningdek, oʻsha oyda Vaio shaxsiy kompyuter biznesini birlashtirish uchun Toshiba va Fujitsu Technology Solutions bilan muzokaralar olib borayotgani haqida xabarlar tarqalgan. 2018-yil 4-iyunda Nexstgo Company Limited VAIO korporatsiyasi tomonidan Osiyodagi biznesni nazorat qilish uchun litsenziyaga ega boʻlishini eʼlon qiladi. Gonkongda joylashgan Nexstgo va Yaponiyaning VAIO korporatsiyasi oʻrtasidagi ushbu litsenziya shartnomasi ishlab chiqarish, sotish, shuningdek, Gonkong, Makao, Malayziya, Singapur va Tayvan bozorlarida VAIO savdo belgisi ostida VAIO noutbuklariga xizmat koʻrsatishni oʻz ichiga olgan. Hozirda AQShda VAIO biznes mahsulotlari Trans Cosmos America, Inc. tomonidan sotiladi. Mahsulotlar. Sony VAIO (1996-yildan 2014-yilgacha). Sony kompaniyasining VAIO brendi isteʼmolchilar uchun keng turdagi noutbuklar, subnotebooklar, ish stollari, media markazlari va hatto Tarmoq media yechimlari boʻyicha mahsulot qatorlarini oʻz ichiga olgan. Kompyuterlar. Sony kompaniyasining VAIO kompyuterlari quyidagi turlardan iborat edi: Tajriba. Vaio mahsulotlari egalari va ishqibozlari uchun Club Vaio onlayn hamjamiyatida roʻyxatdan oʻtish boʻyicha koʻrsatmalar mavjud boʻlib, u drayvererlarni avtomatik yangilash va elektron pochta orqali texnik yordam olish, shuningdek, eksklyuziv ish stoli fon rasmlari, reklama takliflarini va yangi mahsulotlar roʻyxatini taqdim etgan. 1997-yildan 2001-yilgacha Yaponiyada SAPARi dasturi Vaio qurilmalarida ham oldindan oʻrnatilgan. Keyingi modellarda mijozdan Microsoft Office 2010 ning oʻrnatilgan sinov versiyalari va antivirus dasturini (eski modellarda Norton AntiVirus va yangilarida McAfee VirusScan yoki TrendMicro) dastlabki yuklashda roʻyxatdan oʻtkazish soʻralar edi. Vaio kompyuterlari ichki qismida koʻplab boshqa firmalar mahsulotlari bilan jihozlan holda ishlangan. Jumladan: Intel protsessorlari, Seagate Technology, Hitachi, Fujitsu yoki Toshiba qattiq xotira disklari, Infineon yoki Elpida operativ xotirasi, Atheros va Intel simsiz chipsetlari, AMD grafik vedio kartalari va Sony tovush dinamiklari qurilmalari, Sony (odatda Hitachi tomonidan ishlab chiqarilgan) yoki Matsushita optik disklari, Intel, yoki NVIDIA kabi kompaniyalar komponentlari bilan birga ishlab chiqarilgan. Oxirgi noutbuklar Qimonda RAM, Realtek High Definition Audio Systems bilan HP dinamiklari va ixtiyoriy Dolby Sound Room texnologiyasi bilan yetkazib berilgan. Vaio assortimentiga 2006-yilda media-markazlarning tanlovi qoʻshiladi. Ushbu monitorsiz prototivlar uydagi koʻngilochar tizimining bir qismini tashkil qilish uchun moʻljallangan. Ular odatda televizor tyuneri kartasidan maʼlumot oladi va ideal yuqori aniqlikdagi televizorga HDMI yoki kompozit video ulanishi orqali videoni qoʻshimcha monitorga chiqargan. Assortiment XL va TP qatorlarini oʻz ichiga olgan. VGX-TP liniyasi vizual jihatdan oʻziga xos boʻlib, anʼanaviy pristavka dizaynidan koʻra koʻp funksiyalar panellar orqasida yashiringan dumaloq, „pechene-qalay“ uslubidagi dizaynga ega edi. 2013-yilga kelib Sony Vaio brendi assortimentlari faqat yettita seriyadagi mahsulotdan iborat boʻlgan. Eng asosiylari E, T va S seriyalari edi, yuqori darajadagi F va Z seriyalari esa ishlab chiqarishdan toʻxtatiladi. Sony shuningdek, Vaio Duo 11/13, Vaio Tap 11/20 va Vaio Fit multi-flip deb nomlangan gibrid planshet kompyuterlari, shuningdek, L seriyali ish stoli kompyuterlariga ega edi. Ushbu modellar yuqorida aytib oʻtilganidek, Windows tizimlari va Intel protsessorlaridan ishlar edi. VAIO (2014-yildan hozirgacha). VAIO korporatsiyasi tomonidan ishlab chiqilgan Vaio kompyuterlarining hozirgi turlari bir xil mahsulotlar qatorini nomlashni davom ettirmoqda va hozirda quyidagi mahsulotlarni oʻz ichiga olgan: Z Canvas. VAIO korporatsiyasi tomonidan ishlab chiqilgan birinchi yangi avlod VAIO kompyuterlari Vaio Z Canvas kompyuteri boʻlib, 2015-yil 23-sentabrda AQShda 2199 dollardan sotila boshlandi. Ushbu kompyuter Z Canvas maqsadli auditoriya sifatida ijodiy mutaxassislar, Grafik rassomlar, illyustratorlar ustalari, animatorlar va boshqalar uchun moʻljallangan. 12,3 dyuymli LCD WQXGA+ 2560 x 1704 IPS multi-sensorli displey, raqamlashtiruvchi stilus (qalam) qobiliyatiga ega, Z Canvas dizayni jihatidan Microsoft Surface Pro 3 ga oʻxshaydi, lekin Windows 10 Pro bilan birga keladi va Microsoft Signature sifatida mavjud Kompyuter boʻlib. Unda oʻz davrining oxirgi avlodi boʻlgan Intel Core i7 protsessori, Intel Iris Pro Graphics 5200, PCIe Gen.3 bilan mos keladigan 2-avlod PCIe SSD (1 tagacha) mavjud.TB) yoki 256 uchun SATA /M.2GB modeli va 16GB gacha xotiralar bilan jihozlangan eng zamonaviy kompyuterlar turkumlaridan biri hisoblanadi. Smartfonlar. 2016-yil fevral oyida Vaio kompaniyasi Vaio Phone whichni keng ommaga eʼlon qiladi, u yuqori darajadagi va oʻrta darajadagi Windows 10 Mobile qurilmasi hisoblanadi. Bu Vaio kompaniyasining birinchi Windows smartfoni boʻlib. 2017-yil mart oyida esa Vaio Vaio Phone which koʻrinishiga ega, ammo uning oʻrniga Android operatsion tizimidan foydalanadigan Vaio Phone A-ni eʼlon qildi. Texnologiya. Innovatsiyalar. Birlashtirilgan veb-kamera. Birinchi marta 1998-yilda chiqarilgan Sony VAIO C1 PictureBook subnotebook birinchilardan boʻlib 0,27 megapikselli oʻrnatilgan veb-kameraga ega boʻlib, ikkala tomondan suratga olish uchun aylana olar edi. Chiclet klaviaturalari. 2004-yilda chiqarilgan Sony VAIO X505 noutbuki noutbuklarda chiclet klaviaturasini ommalashtirdi. Displeylar. Baʼzi Sony Vaio modellari Sony kompaniyasining xususiy XBRITE (Yaponiya va Osiyo-Tinch okeani mintaqasida ClearBright nomi bilan tanilgan) displeylari bilan birga ishlab chiqarilgan. Ushbu xususiyatni taqdim etgan birinchi model Vaio TR seriyasi boʻlib, u ham bunday texnologiyadan foydalangan birinchi isteʼmolchi mahsuloti edi. Bu silliq ekran, aks ettirishga qarshi (AR) qoplamasi va yuqori samarali linza varagʻining kombinatsiyasi boʻlib. Sony taʼkidlashicha, silliq qoplama ekranni yanada aniqroq koʻrsatishni taʼminlaydi, AR qoplamasi ekranga tushganda tashqi yorugʻlikning tarqalishini oldini oladi va yuqori samarali linza varagʻi anʼanaviy LCD dizaynlarga qaraganda yorqinlikni 1,5 baravar yaxshilaydi. Batareya muddati, shuningdek, LCD orqa yorugʻlikdan foydalanishni kamaytirish orqali ham uzaytiriladi. Ushbu texnologiya Vaio TR ishlab chiqish uchun mas’ul boʻlgan Sony muhandisi Masaaki Nakagava tomonidan kashshof boʻlgan. 2005-yil sentabr oyida taqdim etilgan TX seriyasi kam quvvat sarfini va ranglarni koʻproq ishlab chiqarishni taʼminlaydigan LED yoritilgan ekranni joriy qilgan birinchi noutbuk boʻldi. Oʻshandan beri ushbu texnologiya boshqa koʻplab noutbuklar ishlab chiqaruvchilari tomonidan keng qoʻllanilib kelmoqda. TX seriyasi ham birinchi boʻlib 1366x768 oʻlchamdagi 16:9 nisbatli ekrandan foydalangan. TX seriyasining vorisi 2007-yil may oyida ishlab chiqarilgan TZ seriyasi boʻlgan. Ushbu yangi dizayn ixtiyoriy 32 yoki 64 Gb qattiq disk (SSD) bilan tez yuklash, ilovalarni tezroq ishga tushirish va yuqori chidamlilikka ega edi. Agar tanlansa, Qoʻshimcha saqlash uchun joy taʼminlash uchun oʻrnatilgan CD/DVD drayver oʻrniga 250GB qattiq disk ham kiritilishi mumkin edi. Xavfsizlik uchun ushbu modelga biometrik barmoq izi sensori va Ishonchli platforma moduli kiritilgan. TZ video konferensiya uchun LCD panelga oʻrnatilgan yuqori darajada miniatyuralashtirilgan Motion Eye kamerasini taklif qiladi. Qoʻshimcha funksiyalar qatoriga XBRITE LCD, integratsiyalangan Wireless Wide Area Network (WWAN) texnologiyasi va Bluetooth texnologiyasi kiradi. Oʻzgaruvchan grafiklar. SZ seriyasi birinchi boʻlib almashtiriladigan grafikadan foydalandi — anakartda oʻzining oʻrnatilgan grafik boshqaruvchisi (toʻliq xotira hub kontrolleri va grafik tezlatgich) va alohida oʻrnatilgan Intel GMCH (Graphics Memory Controller Hub) mavjud edi. GMCH quvvat sarfini kamaytirish va batareyaning ishlash muddatini uzaytirish uchun ishlatilishi mumkin, NVIDIA chipsetlari esa kattaroq grafik ishlov berish quvvati kerak boʻlganda foydalaniladi. Kalit grafik variantlari oʻrtasida almashish uchun ishlatiladi, lekin foydalanuvchidan anakart ishga tushishidan oldin foydalaniladigan rejimni oldindan tanlashni talab qiladi. SZ seriyasining oʻrnini bosgan Z seriyasi Windows Vistaʼda grafik rejimlarni „parvozda“ oʻzgartirishi mumkin va tizimni qayta ishga tushirishni talab qilmaydi. Keyinchalik bu xususiyat boshqa ishlab chiqaruvchilar, jumladan Apple, Asus va Alienware tomonidan ishlatilgan. Blu-ray formati. AR Seriesga birinchi boʻlib Blu-ray disk yozish moslamasini oʻrnatiladi. Ushbu seriya yuqori aniqlikdagi mahsulotlarning timsoli boʻlish uchun ishlab chiqarilgan, jumladan 1080p sigʻimli WUXGA (1920 × 1200 piksel) ekran, HDMI chiqishi va yuqorida aytib oʻtilgan Blu-ray burner. AR seriyasi ekran ostida yoritilgan logotipni ham oʻz ichiga oladi. Blu-ray/HDMI qobiliyatiga ega modellar 2007-yilning oʻrtalaridan boshlab har xil toʻplamdagi Blu-ray disklari bilan sotiladigan qizgʻin reklama mavzusiga aylandi. Keyinchalik AR seriyasi AW seriyasi bilan almashtirildi va 2011-yilda bu barcha xususiyatlarni 16,4" 16:9 displeyda oʻz ichiga olgan F seriyasi bilan almashtiriladi. Ishga tushirillgandagi musiqa. VAIO kompyuterlari ishga tushirilganda eshitiladigan jiringlash telefon klaviaturasida terilgan VAIO (8-2-4-6) ga mos keladigan DTMF eslatmalaridir. Birlashtirilgan dasturiy taʼminot. Sony oʻzining Vaio noutbuklarini bloatware yoki samarasiz va soʻralmagan dasturiy taʼminot bilan yuklagani uchun tanqid qilinadi, bu esa foydalanuvchiga noutbukdan darhol multimedia maqsadlarida foydalanish imkonini beradi. Bunga Vaio Media Gate va XMB bilan Adobe Premiere Elements va Adobe Photoshop Elements ning sinov versiyalari kiradi. Keyinchalik Sony oʻzining bir nechta biznes modellari bilan baʼzi hududlarda „Yangi boshlash“ variantini taklif qiladi. Ushbu parametr yordamida kompyuter faqat asosiy Windows operatsion tizimi va juda kam sinov dasturi allaqachon oʻrnatilgan. Vaio noutbuklaridagi standart veb-kamera dasturi ArcSoft WebCam Companion hisoblanadi. U Magic-i vizual effektlari deb nomlangan maxsus effektlar toʻplamini taklif etadi, ular orqali foydalanuvchilar veb-kamera orqali olingan tasvir va videolarni yaxshilashlari mumkin boʻlgan. Shuningdek, u yuzni aniqlash funksiyasiga ega ham edi. Disk muharriri, Vaio Music Box, Vaio Movie Story, Vaio Media Plus kabi baʼzi boshqa Sony xususiy dasturlari ham soʻnggi modellarga kiritilgan. ATI Radeon video kartalari bilan taʼminlanganlar yorqinlik, kontrast, piksellar sonini va hokazolarni boshqarish imkonini beruvchi, shuningdek, eng yaxshi noutbukni tashqi displeyga ulash imkonini beruvchi Catalyst Control Centerga ega edi. Media fayllarni qayta tiklash. Sony VAIO-ning dastlabki modellari CD va/yoki DVD disklar koʻrinishidagi tiklash vositalarini oʻz ichiga olgan edi. 2005-yil oʻrtalaridan boshlab, qattiq diskdagi yashirin boʻlim oʻrniga BIOS orqali yuklash yoki Windows tizimida yordamchi dastur orqali kirish mumkin edi. Yuklash vaqtida Vaio logotipidagi [F10] tugmachasini bosish noutbukni tiklash boʻlimidan yuklashiga olib kelardi; bu yerda foydalanuvchi oʻrnatilgan tizimga taʼsir qilmasdan apparat diagnostikasini ishga tushirish yoki qattiq diskni zavod holatiga qaytarish (qayta tasvirlash) tanloviga ega — bu foydalanuvchi oʻrnatilgan barcha ilovalar va maʼlumotlarni yoʻq qiladigan variant). Yangi VAIO shaxsiy kompyuteri birinchi marta ishga tushirilganda, foydalanuvchilarga oʻzlarining himoyalash vositalarini yaratish taklif qilinadi. Ushbu jismoniy vosita qattiq diskda ishlamay qolganda yoki almashtirilganda talab qilinadi. Tizim Windows 7 64-bitli oldindan oʻrnatilgan boʻlsa, taqdim etilgan qutqaruv vositasi tizimni Windows 7 32 yoki 64-bitga tiklaydi.